এবছর প্রজাতন্ত্র দিবসে দিল্লির রাজপথে বাংলার ট্যাবলো

নয়াদিল্লি: পর পর তিন বছর বাতিল। এবার ২৬ জানুয়ারি প্রজাতন্ত্র দিবসে (Repbulic Day) দিল্লির কর্তব্যপথে স্থান পেল বাংলার ট্যাবলো (Tableau of Bengal) । বিশ্ববাসীর সামনে তুলে ধরা হয়েছে বাংলার অতি জনপ্রিয় ‘লক্ষ্মীর ভাণ্ডার’ (Lakhsmir Bhandar) ও ‘লোক প্রসার প্রকল্প’- (Lok Prosar Project) এর ট্যাবলো।

শেষ ২০২৩ এ প্রজাতন্ত্র দিবসের অনুষ্ঠানে স্থান পায় বাংলার প্রকল্প, তার বিভিন্ন কারণে বাতিল হয়ে যায়। ২০২৩-এর পর ২০২৫ -এ ফের বাংলার ট্যাবলোকে দেখা গেল।

প্রজাতন্ত্র দিবসে প্রতিবছর দিল্লির কর্তব্যপথে কুচকাওয়াজ (Parade) হয়। সেই কুচকাওয়াজ থাকে বিভিন্ন রাজ্যের সুসজ্জিত ট্যাবলো। কিন্তু গতবছর এই কুচওয়াজে বাংলার ট্যাবলোর স্থান মেলেনি।

মুখ্যমন্ত্রী মমতা বন্দ্যোপাধ্যায় (Mamata Banerjee) গতবছরেও ‘কন্যাশ্রী’ প্রকল্প নিয়ে উৎসাহে ছিলেন। কিন্তু প্রতিরক্ষা মন্ত্রক সেটি খারিজ করে দেয়। বাংলা ছাড়াও বাদ যায় দিল্লি, পঞ্জাব ও কেরলের ট্যাবলো।

আরও পড়ুন: প্রজাতন্ত্র দিবসে শহীদদের শ্রদ্ধা নরেন্দ্র মোদির, জাতীয় পতাকা উত্তোলন রাষ্ট্রপতির

২০২০ এবং ২০২২ সালেও প্রজাতন্ত্র দিবসের অনুষ্ঠানেও রাজ্যের ট্যাবলো বাতিল করেছিল কেন্দ্র। ২০২২ সালে ‘নেতাজি’ এবং ‘আজাদ হিন্দ ফৌজ’ থিমের বাংলার ট্যাবলো যুক্ত করার আর্জি জানিয়েছিলেন মুখ্যমন্ত্রী। কিন্তু বাতিল হয়ে যায়। ২০২৩-এ দিল্লির প্রজাতন্ত্র দিবসের অনুষ্ঠানে স্থান পায় বাংলার ট্যাবলো।

এ বছর প্রজাতন্ত্র দিবসের কুচকাওয়াজে প্রতিরক্ষা মন্ত্রকের থিম স্বর্ণিম ভারত – ঐতিহ্য ও উন্নয়ন। বাংলার ট্যাবলোর সামনেই থাকছে ছৌ নাচের সাজে সিংহবাহিনী দুর্গার মূর্তি।এই দুর্গা মূর্তির সামনেই থাকছে লক্ষ্মীর ভাণ্ডারের প্রতীক হিসেবে বড় সাইজের কলস। যার গায়ে লেখা আছে লক্ষ্মীর ভাণ্ডার।

‘লক্ষ্মীর ভাণ্ডার’ মমতা বন্দ্যোপাধ্যায়ের অতি সাধের প্রকল্প। ২০২১ সালের ফেব্রুয়ারি মাস থেকে ২৫ থেকে ৬০ বছর বয়সী মহিলারা লক্ষ্মীর ভাণ্ডার পেয়ে থাকেন। ২০২৪ এর লোকসভা ভোটের আগে লক্ষ্মীর ভাণ্ডারের অনুদান বাড়িয়ে দেন মুখ্যমন্ত্রী। এই প্রকল্পটির জনপ্রিয়তা তুঙ্গে।

অপরদিকে লোক শিল্পীদের পরিচয়পত্র দিয়ে তাঁদের আত্মবিশ্বাস বাড়িয়ে তুলতে শুরু হয় ‘লোক প্রসার প্রকল্প’। ২০২৪ সালে এই প্রকল্পটি চালু করে রাজ্য সরকার। প্রতি মাসে মাসে হাজার টাকা করে ভাতা পান ষাটোর্ধ্ব শিল্পীরা। প্রায় ২ লক্ষের কাছাকাছি শিল্পী সরকারের কাছ থেকে এই অনুদান পেয়ে থাকেন।